CELEX: 62008TA0208
Language: sk
Date: 2011-06-16 00:00:00
Title: Spojené veci T-208/08 a T-209/08: Rozsudok Všeobecného súdu zo 16. júna 2011 — Gosselin Group a Stichting Administratiekantoor Portielje/Komisia ( „Hospodárska súťaž — Kartely — Trh s medzinárodnými sťahovacími službami v Belgicku — Rozhodnutie konštatujúce porušenie článku 81 ES — Stanovenie cien — Rozdelenie trhu — Zmanipulovanie verejného obstarávania — Jediné a nepretržité porušenie — Pojem podnik — Pripísateľnosť protiprávneho správania — Pokuty — Usmernenia k stanoveniu pokút z roku 2006 — Závažnosť — Dĺžka trvania“ )

30.7.2011   
            
            
               SK
            
            
               Úradný vestník Európskej únie
            
            
               C 226/24
            
         Rozsudok Všeobecného súdu zo 16. júna 2011 — Gosselin Group a Stichting Administratiekantoor Portielje/Komisia
   (Spojené veci T-208/08 a T-209/08) (1)
   
   (Hospodárska súťaž - Kartely - Trh s medzinárodnými sťahovacími službami v Belgicku - Rozhodnutie konštatujúce porušenie článku 81 ES - Stanovenie cien - Rozdelenie trhu - Zmanipulovanie verejného obstarávania - Jediné a nepretržité porušenie - Pojem podnik - Pripísateľnosť protiprávneho správania - Pokuty - Usmernenia k stanoveniu pokút z roku 2006 - Závažnosť - Dĺžka trvania)
   2011/C 226/49
   Jazyk konania: holandčina
   
      Účastníci konania
   
   
      Žalobcovia: Gosselin Group NV, predtým Gosselin World Wide Moving NV (Deurne, Belgicko) (v zastúpení: F. Wijckmans a S. De Keer, advokáti) (vec T-208/08), a Stichting Administratiekantoor Portielje (Rotterdam, Holandsko) (v zastúpení: D. Van hove, advokát) (vec T-209/08)
   
      Žalovaná: Európska komisia (v zastúpení: A. Bouquet a F. Ronkes Agerbeek, splnomocnení zástupcovia)
   
      Predmet veci
   
   Návrh na zrušenie rozhodnutia Komisie K(2008) 926 v konečnom znení z 11. marca 2008 týkajúceho sa konania podľa článku 81 [ES] a článku 53 Dohody o EHP (vec COMP/38.543 — Medzinárodné sťahovacie služby), zmeneného a doplneného rozhodnutím Komisie K(2009) 5810 v konečnom znení z 24. júla 2009, ako aj subsidiárne zrušenie alebo zníženie pokuty uloženej žalobcom
   
      Výrok rozsudku
   
   
               1.
            
            
               Vo veci T-208/08 sa rozhodnutie Komisie K(2008) 926 v konečnom znení z 11. marca 2008 týkajúceho sa konania podľa článku 81 [ES] a článku 53 Dohody o EHP (vec COMP/38.543 — Medzinárodné sťahovacie služby) sa zrušuje v rozsahu, v akom konštatuje, že Gosselin Group NV mal v období od 30. októbra 1993 do 14. novembra 1996 účasť na porušení článku 81 ods. 1 ES.
            
         
               2.
            
            
               Výška pokuty uložená Gosselin Group v článku 2 rozhodnutia K(2008) 926, zmeneného a doplneného rozhodnutím Komisie K(2009) 5810 v konečnom znení, z 24. júla 2009, je stanovená na 2,32 miliónov eur.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               Vo veci T-209/08 sa rozhodnutie K(2008) 926, zmenené a doplnené rozhodnutím K(2009) 5810, zrušuje v rozsahu, v akom sa dotýka Stichting Administratiekantoor Portielje.
            
         
               5.
            
            
               Vo veci T-208/08 každý účastník konania znáša svoje vlastné trovy konania.
            
         
               6.
            
            
               Vo veci T-209/08 je Európska Komisia povinná nahradiť trovy konania.
            
         
      (1)  Ú. v. EÚ C 223, 30.8.2008.